**คำแถลงนโยบายของ นายสว่าง บุญเต็ม นายกองค์การบริหารส่วนตำบลกระออม**

**ต่อที่ประชุมสภาองค์การบริหารส่วนตำบลกระออม**

**สมัยสามัญ สมัยที่ 1 ประจำปี 2565**

**วันที่ 10 มกราคม 2565 เวลา 09.30 น.**

**ณ ห้องประชุมองค์การบริหารส่วนตำบลกระออม**

\*\*\*\*\*\*\*\*\*\*\*\*\*\*\*\*\*\*\*\*

**เรียน ประธานสภาองค์การบริหารส่วนตำบลกระออมและสมาชิกสภาองค์การบริหารส่วนตำบลกระออม**

 ตามที่ได้มีการเลือกตั้งสมาชิกสภาองค์การบริหารส่วนตำบลกระออม และนายกองค์การบริหารส่วนตำบลกระออม เมื่อวันที่ 28 พฤศจิกายน 2564 ข้าพเจ้า นายสว่าง บุญเต็ม ได้รับความไว้วางใจจากประชาชนในเขตองค์การบริหารส่วนตำบลกระออม เป็นผู้ได้รับการเลือกตั้งให้ดำรงตำแหน่งนายกองค์การบริหารส่วนตำบลกระออม และคณะกรรมการการเลือกตั้งได้ประกาศผลการเลือกตั้งนายกองค์การบริหารส่วนตำบลกระออม ลงวันที่ 21 ธันวาคม 2564

 อาศัยอำนาจตามมาตรา 58/5 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึง (ฉบับที่ 5) พ.ศ. ๒๕46 ที่บัญญัติว่า ก่อนนายกองค์การบริหารส่วนตำบลเข้ารับหน้าที่ ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบลเพื่อให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล โดยไม่มีการลงมติ ทั้งนี้ ภายในสามสิบวันนับแต่วันประกาศผลการเลือกตั้งนายกองค์การบริหารส่วนตำบล การประชุมเพื่อแถลงนโยบายของนายกองค์การบริหารส่วนตำบลให้กระทำโดยเปิดเผย โดยนายกองค์การบริหารส่วนตำบลต้องจัดทำนโยบายเป็นลายลักษณ์อักษรแจกให้สมาชิกสภาองค์การบริหารส่วนตำบลทุกท่านที่มาประชุมด้วย

 กระผม นายสว่าง บุญเต็ม นายกองค์การบริหารส่วนตำบลกระออม จึงได้กำหนดนโยบาย ในการบริหารงานและพัฒนาองค์การบริหารส่วนตำบล สำหรับช่วงระยะเวลา ๔ ปี นับตั้งแต่บัดนี้เป็นต้นไป เพื่อดำเนินการตามอำนาจหน้าที่ขององค์การบริหารส่วนตำบล ภายใต้ระเบียบและข้อกฎหมายที่เกี่ยวข้อง โดยยึดถือยุทธศาสตร์จังหวัด ยุทธศาสตร์กลุ่มจังหวัดแผนพัฒนาจังหวัด แผนพัฒนากลุ่มจังหวัด แผนพัฒนาภาค แผนพัฒนาเศรษฐกิจและสังคมแห่งชาติ ยุทธศาสตร์ชาติ ๒0 ปี และเป้าหมายการพัฒนาที่ยั่งยืน เป็นหลักในการกำหนดนโยบายการบริหารและพัฒนาที่สอดคล้องกับปัญหาในเขตพื้นที่ รวมทั้งความต้องการในการพัฒนาทุก ๆ ด้าน โดยมุ่งเน้นการสานต่อภารกิจที่ได้ดำเนินการไว้ให้ต่อเนื่อง และพร้อมที่จะพัฒนาปรับปรุงการดำเนินงานให้มีประสิทธิภาพยิ่งขึ้น

 ท่านประธานองค์การบริหารส่วนตำบลกระออม ที่เคารพ เพื่อให้การบริหารงานองค์การบริหารส่วนตำบลกระออม สามารถบรรลุความสำเร็จตามเป้าหมายที่ได้กล่าวไว้ข้างต้น กระผมจึงได้กำหนดนโยบายในการบริหารไว้ 6 ด้าน ได้แก่

 1. นโยบายการพัฒนาโครงสร้างพื้นฐาน สาธารณูปโภคและสาธารณูปการ

 2. นโยบายการพัฒนาเศรษฐกิจ

 3. นโยบายการพัฒนาสังคมและคุณภาพชีวิต

-2-

 4. นโยบายการพัฒนาทรัพยากรธรรมชาติและสิ่งแวดล้อม

 5. นโยบายการเสริมสร้างการมีส่วนร่วมของประชาชน

 6. นโยบายการบริหารจัดการที่ดี

**โดยมีแนวทางในการพัฒนาตามนโยบายแต่ละด้าน ดังนี้**

**1. นโยบายการพัฒนาโครงสร้างพื้นฐาน สาธารณูปโภคและสาธารณูปการ**

 1.1 ก่อสร้าง ปรับปรุงถนนให้ได้มาตรฐาน

 1.2 จัดให้มีไฟฟ้าแสงสว่างเพื่อความปลอดภัยในชีวิตและทรัพย์สิน

 1.3 จัดให้มีสถานที่สำหรับการออกกำลังกาย

 1.4 ก่อสร้าง ปรับปรุงประปาหมู่บ้านให้น้ำมีคุณภาพและเพียงพอ

 1.5 จัดให้มีผังเมือง และแนวเขตสาธารณะ

**2. นโยบายการพัฒนาเศรษฐกิจ**

 2.1 ส่งเสริมและสนับสนุนให้มีการผลิตสินค้า ส่งเสริมการตลาด สร้างรายได้ให้กับประชาชน

 2.2 ส่งเสริมการแปรรูปวัตถุดิบ เพื่อเป็นสินค้าและอาหารสัตว์

 2.3 ส่งเสริมและสนับสนุนการเกษตรอินทรีย์

 2.4 ส่งเสริมและสนับสนุนการน้อมนำหลักปรัชญาเศรษฐกิจพอเพียงมาใช้ในการดำเนินชีวิต

 2.5 ส่งเสริมและสนับสนุนพัฒนาแรงงานฝีมือให้มีคุณภาพ

 2.6 ส่งเสริมและพัฒนากลุ่มอาชีพให้มีความเข้มแข็ง

**3. นโยบายการพัฒนาสังคมและคุณภาพชีวิต**

 3.1 ส่งเสริมและสนับสนุนงานการสาธารณสุข ให้ประชาชนมีสุขภาพอนามัยที่แข็งแรง ปราศจากโรคติดต่อ โรคติดต่ออันตราย โรคระบาดต่างๆ

 3.2 ส่งเสริม สงเคราะห์ และพัฒนาคุณภาพชีวิต เด็ก สตรี ผู้สูงอายุ คนพิการ ผู้ป่วยเอดส์ และผู้ด้อยโอกาส

 3.3 ส่งเสริมและสนับสนุนการศึกษาในระบบ นอกระบบ และตามอัธยาศัย

 3.4 ส่งเสริมและสนับสนุนภารกิจด้านการป้องกันและบรรเทาสาธารณภัย ให้ประชาชนมีความปลอดภัยในชีวิตและทรัพย์สิน

 3.5 ส่งเสริมและสนับสนุนภารกิจด้าน ศาสนา ศิลปะ วัฒนธรรม ประเพณีและภูมิปัญญาท้องถิ่น

 3.6 ส่งเสริมและสนับสนุนการกีฬาและนันทนาการ

**4. นโยบายการพัฒนาทรัพยากรธรรมชาติและสิ่งแวดล้อม**

 4.1 ก่อสร้าง ปรับปรุงแหล่งน้ำสำหรับการเกษตร การอุปโภค

 4.2 ส่งเสริมและสนับสนุนบริหารจัดการขยะให้ถูกวิธี การรักษาความสะอาด และการแลรักษาแหล่งน้ำสาธารณะ

 4.3 พัฒนาพื้นที่ตำบลกระออมให้เป็นพื้นที่สีเขียว

**5. นโยบายการเสริมสร้างการมีส่วนร่วมของประชาชน**

 5.1 ส่งเสริมและสนับสนุนการจัดทำแผนพัฒนาท้องถิ่น โดยการมีส่วนร่วมของประชาชน

 5.2 ส่งเสริมการเลือกตั้งทุกระดับ

 5.3 ส่งเสริมให้ประชาชนมีส่วนร่วมในการพัฒนาท้องถิ่น

-3-

**6. นโยบายการบริหารจัดการที่ดี**

 6.1 บริการข้อมูลข่าวสาร จัดการเรื่องร้องเรียนร้องทุกข์ ให้มีประสิทธิภาพและเกิดความเป็นธรรม

 6.2 ดำเนินงานตามนโยบายและจัดบริการสาธารณะให้แก่ประชาชนได้อย่างมีประสิทธิภาพ ถูกต้อง รวดเร็ว ทั่วถึง โปร่งใส และคุ้มค่า โดยมีการวางแผนพัฒนาและการจัดสรรงบประมาณอย่างเหมาะสมเพื่อพัฒนาการบริการทุกด้านอย่างต่อเนื่อง

 6.3 พัฒนาการจัดเก็บรายได้

 6.4 ส่งเสริมการบริหารงานตามหลักธรรมาภิบาล

 6.5 ส่งเสริมและพัฒนาบุคลากรให้มีประสิทธิภาพ

 จากนโยบายข้างต้น เป็นการกำหนดนโยบายในการที่จะบริหารและพัฒนาอยู่บนพื้นฐานของความจริง ที่จะแก้ไขปัญหาและสนองตอบความต้องการของประชาขนในท้องถิ่นเป็นที่ตั้งในทุกๆ ด้าน

 กระผม นายสว่าง บุญเต็ม นายกองค์การบริหารส่วนตำบลกระออม ขอให้คำมั่นสัญญาต่อสภาองค์การบริหารส่วนตำบลกระออม อันทรงเกียรติแห่งนี้ว่า ช่วงเวลา ๔ ปีนับตั้งแต่นี้ไป กระผมจะมุ่งมั่นบริหารราชการองค์การบริหารส่วนตำบลกระออม ตามแนวนโยบายที่ได้แถลงต่อสภาแห่งนี้ โดยจะยึดประโยชน์และความอยู่ดีมีสุขของประชาชนในเขตองค์การบริหารส่วนตำบลกระออม ให้เกิดการพัฒนาอย่างมั่นคง มั่งคั่ง และยั่งยืน ต่อไป

-----------------------------------------------